આપણા રાષ્ટ્રનું કિશોરધન ખૂબ ઝડપથી બદલાઇ રહ્યું છે. મોબાઇલ ફોન, વ્હોટ્‌સ-એપ, ફેસબુક, ઇન્સ્ટ્રાગ્રામ, ટિ્વટર, પોર્નોગ્રાફી... એક નવું જ વિશ્વ તેની સામે આવી ગયું છે. દરેક પ્રશ્નનો ઉત્તર ગૂગલ પાસે હોવાથી તેને માતા-પિતા, દાદા-દાદી કે શિક્ષકોની ખાસ જરૂર રહી નથી. તેનું મન-મસ્તિષ્ક ગ્લોબલ બની ગયું છે. પહેલાંના લોકોના હાથ અને પગ ચાલતા હતા. આજની પેઢીનાં માત્ર ટેરવાં ચાલે છે. તન અને મન સ્થિર છે અને બધું આપોઆપ મળે છે. કિશોરો નવી દુનિયામાં નવી રીતે જીવવા લાગ્યા છે.